HR
C 463/12
Službeni list Europske unije
5.12.2022.
Presuda Suda (deveto vijeće) od 13. listopada 2022. (zahtjev za prethodnu odluku koji je uputio Finanzgericht Bremen – Njemačka) – X GmbH & Co. KG/Finanzamt Bremen (Predmet C-431/21) (1) („Zahtjev za prethodnu odluku – Sloboda poslovnog nastana i slobodno pružanje usluga – Porez na dobit – Određivanje oporezivog prihoda trgovačkih društava – Transakcije povezane s inozemstvom – Obveza vođenja porezne dokumentacije o poslovnim odnosima među osobama koje su međuovisne – Procjena i uvećanje oporezivog prihoda na temelju sankcije”) (2022/C 463/14) Jezik postupka: njemački Sud koji je uputio zahtjev Finanzgericht Bremen
Stranke glavnog postupka Tužitelj: X GmbH & Co. KG Tuženik: Finanzamt Bremen
Izreka Članak 49.
UFEU-a treba tumačiti na način da mu se ne protivi nacionalni propis na temelju kojeg je, kao prvo, poreznom obvezniku propisana obveza vođenja dokumentacije o vrsti i sadržaju te o gospodarskoj i pravnoj osnovi cijene i drugih poslovnih uvjeta njegovih prekograničnih transakcija s osobama s kojima je međuovisan u pogledu kapitala ili nečeg drugog, a ta međuovisnost tom poreznom obvezniku ili tim osobama omogućuje da nad drugim izvršavaju konkretan utjecaj i koji, kao drugo, u slučaju povrede te obveze predviđa, ne samo da se za njegov oporeziv prihod u dotičnoj državi članici na oboriv način pretpostavlja da je veći od onog koji je prijavio, s tim da porezna uprava može izvršiti procjenu na štetu poreznog obveznika, nego i određivanje uvećanja u iznosu od najmanje 5 posto a najviše 10 posto obračunatog utvrđenog viška prihoda, u najmanjem iznosu od 5 000 eura, osim ako je nepoštovanje te obveze opravdano ili ako je počinjena povreda neznatna.
(1)
SL C 401, 4. 10.
2021.
Presuda Suda (deseto vijeće) od 13. listopada 2022. (zahtjev za prethodnu odluku koji je uputio Consiglio di Stato – Italija) – Liberty Lines SpA/Ministero delle Infrastrutture e dei Trasporti (Predmet C-437/21) (1) („Zahtjev za prethodnu odluku – Promet – Uredba (EEZ) br. 3577/92 – Članci 1. i 4. – Uredba (EZ) br. 1370/2007 – Članak 1. – Izravno sklapanje ugovora o javnim uslugama – Javne usluge brzog pomorskog prijevoza putnika – Izjednačavanje s uslugama željezničkog prijevoza morem”) (2022/C 463/15) Jezik postupka: talijanski Sud koji je uputio zahtjev Consiglio di Stato
Stranke glavnog postupka Žalitelj: Liberty Lines SpA Druga stranka u žalbenom postupku: Ministero delle Infrastrutture e dei Trasporti